за първа загуба.
 260-280
 ЗАДБАЛАНСОВИ ПОЗИЦИИ И ДЕРИВАТИ
 В тази група от колони се събира информация относно задбалансови позиции и деривати в разбивка по траншове (първостепенни/междинни/за първа загуба).
 Тук се прилагат същите критерии за класификация на траншовете, които се използват за балансовите позиции.
 290
 ПЪРВА ВЕРОЯТНА ДАТА НА ПРЕКРАТЯВАНЕ
 Вероятната дата на прекратяване на цялата секюритизация, като се имат предвид договорните й клаузи и очакваните в този момент финансови условия. Обикновено това е най-ранната от следните дати:
 i)
 датата, на която най-рано може да се извърши пълно погасяване (определено в член 242, параграф 2 от Регламента за капиталовите изисквания) като се има предвид падежа на базисната/ите експозиция/и, както и процента на предсрочното им издължаване или потенциални дейности за предоговаряне;
 ii)
 датата, на която инициаторът най-рано може да използва каквато и да било друга кол опция, заложена в договорните клаузи за секюритизацията, което би довело до цялостно изкупуване на секюритизацията.
 Месецът и годината на първата вероятна дата на прекратяване се посочват в следния формат: „мм/гггг“.
 300
 ДАТА НА ОКОНЧАТЕЛЕН ДОГОВОРЕН ПАДЕЖ
 Датата, на която всички главници и лихви по секюритизацията трябва да бъдат издължени по закон (въз основа на документацията по сделката).
 Месецът и годината на датата на окончателния падеж по закон се посочват в следния формат: „мм/гггг“.
 310-400
 СЕКЮРИТИЗИРАЩИ ПОЗИЦИИ: ПЪРВОНАЧАЛНАТА ЕКСПОЗИЦИЯ ПРЕДИ ПРИЛАГАНЕТО НА КОНВЕРСИОННИТЕ КОЕФИЦИЕНТИ
 С тази група от колони се събира информация относно секюритизиращите позиции съгласно балансовите/задбалансовите позиции и траншове (първостепенни/междинни/за първа загуба) на отчетната дата.
 310-330
 БАЛАНСОВИ ПОЗЦИИ
 Тук се прилагат същите критерии за класификация на траншовете, които се използват за балансовите позиции.
 340-360
 ЗАДБАЛАНСОВИ ПОЗИЦИИ И ДЕРИВАТИ
 Тук се прилагат същите критерии за класификация на траншовете, които се използват за задбалансовите позиции.
 370-400
 ПОЗИЦИИ ЗА СВЕДЕНИЕ: ЗАДБАЛАНСОВИ ПОЗИЦИИ И ДЕРИВАТИ
 С тази група от колони се събира допълнителна информация за общия размер на задбалансовите позиции и деривати (които вече са отчетени в различна разбивка в колони 340—360).
 370
 ДИРЕКТНИ КРЕДИТНИ ЗАМЕСТИТЕЛИ (DCS)
 Тази колона се прилага за онези секюритизиращи позиции, които се държат от инициатора и които се гарантират с директни кредитни заместители (DCS).
 Съгласно приложение I към Регламента за капиталовите изисквания, следните високорискови задбалансови позиции се считат за директни кредитни заместители:
 —
 Гаранции с характер на кредитни заместители.
 —
 Неотменяеми стендбай акредитиви с характер на кредитни заместители.
 380
 ЛИХВЕНИ СУАПОВЕ (IRS)/ВАЛУТНИ СУАПОВЕ (CRS)
 IRS означава лихвени суапове, а CRS — валутни суапове. Тези деривати са посочени в приложение II към Регламента за капиталовите изисквания.
 390
 ПРИЕМЛИВИ ЛИКВИДНИ УЛЕСНЕНИЯ
 Ликвидните улеснения (LF), чието определение се съдържа в член 242, параграф 3 от Регламента за капиталовите изисквания, трябва да отговарят на набор от шест условия, предвидени в член 255, параграф 1 от Регламента за капиталовите изисквания, за да се считат за приемливи (независимо от прилагания от институцията метод — стандартизиран подход или вътрешнорейтингов подход).
 400
 ДРУГИ (ВКЛЮЧИТЕЛНО КОИТО НЕ СА ПРИЕМЛИВИ)
 Тази колона е посветена на останалите задбалансови позиции като ликвидни улеснения, които не са приемливи (например тези, които не отговарят на условията в член 255, параграф 1 от Регламента за капиталовите изисквания).
 410
 ПРЕДСРОЧНА АМОРТИЗАЦИЯ: